Museum d'hotel Belle Epoque a Flem
Il museum da l'hotel Waldhaus a Flem

Purtret
Il museum da l'hotel Waldhaus a Flem mussa truvaglias e souvenirs da l'istorgia da la chasa da cura. Quella è vegnida averta l'onn 1877, è vegnida cumplettada fin enturn l'onn 1900 cun villas e cun stabiliments da cura ed è per exempel stada en il 20avel tschientaner l'emprim hotel cun in agen implant da tennis en Svizra. En l'exposiziun raquintan ils pli differents objects istorgias or da la cultura d'hotel da passa 135 onns.

Il museum dal Waldhaus cumpiglia plinavant in museum cun objects da la collecziun da cultura populara da l'architect da Flem Rudolf Olgiati (1910-1995) sco er in museum da cristals chattads dal chavacristals da Cuira Paul Membrini (1928-2003). In object museal è ultra da quai il «Panorama da Flem» da l'onn 1904, ina lavur d'incumbensa da Giovanni Giacometti (1868-1933) per il pavigliun da l'hotel (da quel temp il casino).